
A vietnami családi vállalkozások varázsereje Magyarországon

Kulcsszavak: családi, vállalkozás, Vietnámi
Jó néhány ország és gazdasága megsínylette a 2008-as gazdasági válságot, különösen igaz ez a méretükből fakadóan igen érzékeny – jórészt mikro- és kisvállalkozás kategóriába tartozó –családi vállalkozásokra. Ugyanakkor azt látjuk, hogy pont a családi vállalkozások azok, akik a legnagyobb nehézségeket is képesek túlélni. Ha körbenézek magam körül, jól látható, ahogy a hazánkban élő vietnami vállalkozások nemhogy túlélték a válság időszakát, hanem meg is erősödtek, a nagyobbak beszállítóivá váltak vagy éppen hálózatosodtak.
A dolgozat fő kérdésköre arra épül, miként tudták ezek a vállalkozást a fejlődést megvalósítani. Ha ugyanabban a környezetben működnek, mint magyar és egyéb tulajdonú vállalkozás társaik, akkor a vállalkozáson „belül” kell keresnem, mit tudnak ezek a vállalkozások. Az elméleti hátterek felhasználásával vizsgálom, hogy milyen életciklusban, milyen erőforrásokra tudtak-tudnak építkezni, tárom fel és mutatom be, hogyan működik, mitől sikeres az ő „rendszerük”, hogyan tudnak értéket előállítani.
Tíz, Magyarországon működő vietnami családi vállalkozás tulajdonosával/vezetőjével folytatott mélyinterjúk alapján végzett információgyűjtés és elemzés révén ad választ a dolgozat a fenti kérdésekre.



